Ishlab chiqarish tsexidagi maxsus kiyim boshlar, shaxsiy himoya vositalari va uning profilaktikasi

Ishlab chiqarish tsexidagi maxsus kiyim boshlar, shaxsiy himoya vositalari va uning profilaktikasi
O`zbekiston Respublikasining “Mehnat qonunlari kodeksi” va “Mehnat qonunlari kodeksi” va “Mehnatni muhofaza qilish” qonunlarni asosida mehnat sharoiti zararli bo`lgan ishlarda, shuningdek alohida harorat sharoitida bajariladigan youi ifloslantiradigan ishlarda ishlovchi xodimlarga belgilangan me`yorda maxsus kiyim bosh, maxsus poyafzal va boshqa shaxsiy himoya vositalari tekinga beriladi.
Korxona muassasa yoki tashkilot ma`muriyati maxsus kiyim bosh, maxsus poyafzal va boshqa shaxsiy himoya vositalarini saqlash, yuvish, tozalash va ta`mirlashni ta`minlashi, shuningdek bu vositalardan foydalanishni doimiy nazorat qilib borishlari zarur.
Engil avtomobil ishlab chiqarish tsexida ham bunday sharoit to`liq yo`lga qo`yilgan va mas`ul shaxslar tomonidan doimiy nazorat qilib boriladi. Bundan tashqari ifloslanish bilan bog`liq bo`lgan ishlarda ishloqchilarga belgilangan me`yorlarda sovun va boshqa xil zararsizlantiruvchi vositalar ham tekinga beriladi.
Maxsus kiyim bosh va shaxsiy himoya vositalarini foydalanish muddatlari o`rnatilgan bo`lib, u quyidagicha belgilangandir: korjomalar, poyafzallar 12 oy, qo`lqoplar 1 yoki 2 ry, himoya kaskalari 2 yil, issiq kiyim boshlar 36 oy.
Ishlab chiqarishda baxtsiz hodisalarni tekshirish va hisobga olish
O`zbekiston Respublikasi hududida mulkchilikning barcha shakllaridagi korxonalar, tashkilotlar, shuningdik, mehnat shartnomasi bo`yicha ishlayotgan ayrim fuqarolarda mehnat faoliyati bilan bog`liq holda yuz bergan hodisalarni va xodimlar salomatligini boshqa xil zararlanishini tekshirish va hisobga olish – Vazirlar Mahkamasining 1997 yil 6 iyundagi 286- son qarori bilan tasdiqlangan Nizom asosida olib boriladi.
Mazkur nizom: ishlab chiqarishda ishlayotgan davrida sud hukmi bo`yicha jazoni o`tayotgan fuqarolarga, ish beruvchilarga, pudrat va topshiriqlarga ko`ra fuqarolik xuquqiy shartnomalar bo`yicha ishlarni bajarayotgan shaxslarga, tabiiy va texnogen tusdagi favqulotda vaziyatlarni bartaraf etishda qatnashayotgan fuqarolarga, korxonada ishlab chiqarish amaliyotini o`tayotgan talabalar va o`quvchilarga ham tadbiq etiladi. Tabiiy o`lim, o`zini-o`zi o`ldirish, jabrlanuvchining o`z salomatligiga qasddan shikast yetkazishi, shuningdek, jabrlanuvchining jinoyat sodir qilish chog`ida shikastlanishi holatlari tekshirilmaydi va hisobga olinmaydi.
Ish beruvchi tekshirish tugaganidan so`ng 3 sutkadan kechiktirmay jabrlanuvchiga yoki uning manfaatlarini himoya qiluvchi shaxsga davlat tilida yoki boshqa maqbul tilda rasmiylashtirilgan baxtsiz hodisa to`g`risidagi N-1 shakldagi dalolatnomani berishi kerak.
Ish beruvchi bilan davlat mehnat texnika nazoratchisi o`rtasidagi anglashilmovchilikni bosh davlat nazoratchisi hal qiladi. Quyidagi baxtsiz hodislar maxsus tekshiriladi:
bir vaqtning o`zida ikki va undan ziyod xodimlar bilan yuz bergan baxtsiz hodisalar, o`lim bilan tugagan baxtsiz hodisalar, oqibati og`ir baxtsiz hodisalar;
Guruhiy o`lim bilan tugun va oqibati og`ir baxtsiz hodisa to`g`risida ish beruvchi darhol sxemaga binoan quyidagilarga xabar berish kerak: davlat texnika nazoratchisiga, yuqori turuvchi xo`jalik organiga.
Agar baxtsiz hodisa O`zbekiston Kasaba uyushmalari federatsiyasi kengashiga a`zo tashkilotda yuz bersa, u holda kasaba uyushmalrining bosh mehnat texnik nazoratchisi komissiya tarkibiga kiritiladi.
Besh va undan ziyod kishi o`lgan baxtsiz hodisalar O`zbekiston Respublikasi Vazirlar Mahkamasining qarori asosida tuzilgan komissiya tomonidan tekshiriladi.
Maxsus tekshirish komissiyasi 15 kun mobaynida baxtsiz hodisani tekshirib chiqadi, korxonadagi mehnatni muhofaza qilish ahvolini. Agar zarur bo`lsa, tarmoqning boshqa korxonalarida ham tekshirishni tashkil etadi, maxsus tekshirish dalolatnomasini tuzadi.
Ish beruvchi maxsus tekshirish komissiyasi taklif qilgan chora-tadbirlarning bajarilganligi haqida maxsus tekshirish o`tkazishni boshqargan bosh davlat mehnat texnika nazoratchisiga, “O`zsanoatkontexnazorat” davlat qo`mitasining ob`ektlar nazorati ostida bo`lgan mahalliy organlariga yozma ravishda axborot beradi.
|